खेतों में उपज बढ़ाने के लिए कई पेस्टिसाइड्स का इस्तेमाल होता है। इंटरनेशनल एजेंसी फॉर रिसर्च ऑन कैंसर ने इनमें से ग्लाइफोजेट, मेलाथियान और डायजिनॉन को कैंसर का कारक माना है। इसी तरह कुछ रसायन एंडोक्राइन डिसरप्टर होते हैं और एस्ट्रोजन हार्मोन की तरह काम करते हुए प्रतीत होते हैं। इसलिए इन्हें स्तन कैंसर का खतरा बढ़ाने वाला माना जाता है। रसायनों के इन खतरों को देखते हुए कुछ विशेषज्ञ मानते हैं कि ऑर्गेनिक फूड खुद सीधे-सीधे कोई लाभ ना भी पहुंचाए, तब भी यह ऐसे कई घातक रसायनों से बचाने में मददगार होता है। ऐसे में स्वत: ही कुछ गंभीर बीमारियों का खतरा कम हो जाता है।